डुरान्डकप २०२३ : दिल्लीसँग आर्मीको बराबरी
नेपाल आर्मीले बुधबार भारतमा भइरहेको डुरान्डकपमा आई–लिग टिम दिल्ली फुटबल क्लबसँग १–१ को रोमाञ्चक बराबरी खेलेको छ । आर्मीले पहिलो हाफमा अग्रता लिए पनि खेलको अन्त्यमा त्यसलाई कायम राख्न सकेन ।
काठमाडौँ — नेपाल आर्मीले बुधबार भारतमा भइरहेको डुरान्डकपमा आई–लिग टिम दिल्ली फुटबल क्लबसँग १–१ को रोमाञ्चक बराबरी खेलेको छ । आर्मीले पहिलो हाफमा अग्रता लिए पनि खेलको अन्त्यमा त्यसलाई कायम राख्न सकेन ।आर्मीले पहिलो हाफको ४० औं मिनेटमा दिनेश हेमजनको गोलले अग्रता लिएको थियो । खेल सकिन दुई मिनेट अगाडि गिरिश महेशलले बराबरी गोल फर्काए ।यो नतिजापछि आर्मीको १ अंक भएको छ । दिल्लीको भने दुई खेलबाट २ अंक भएको छ । समूह ‘ई’ मा दिल्लीको यो दोस्रो बराबरी हो । उसले यसअघि आईएसएल टिम हैदरावाद एफसीसँग पनि बराबरी खेलेको थियो । 